การจัดการ

โครงสร้างการจัดการ ณ วันที่ 31 ธันวาคม 2546

คณะกรรมการบริษัท

สำนักตรวจสอบภายใน คณะกก.ตรวจสอบ

คณะกรรมการบริหาร

กรรมการผู้จัดการ

ผู้อำนวยการประสานงาน

  สำนักงานเลขานุการบริหาร

- ฝ่ายสำนักงานบริษัท

องค์กรแพทย์ ผู้อำนวยการโรงพยาบาล - เลขานุการบริษัท

รองผอ.รพ.บริการ รองผอ.รพ.บริหาร ฝ่ายวิเคราะห์งบประมาณ ฝ่ายบุคคล

  ผอ.แพทย์ ผอ.ฝ่ายบัญชี/การเงิน

ผอ.ฝ่ายการพยาบาล ผอ. ฝ่ายการตลาดฯ

ผอ.ฝ่ายเภสัชกรรมและวิจัย ผอ.ฝ่ายบริหารทั่วไป

ผอ.ฝ่ายพัฒนาคุณภาพ

 คณะกรรมการบริษัท ณวันที่ 31 ธันวาคม 2546

บริษัทมีคณะกรรมการ จำนวน 15 ท่าน ประกอบด้วย

- กรรมการที่เป็นผู้บริหาร 6 คน

- กรรมการที่ไม่ได้เป็นผู้บริหาร 4 คน

- กรรมการอิสระ 5 คน

(กรรมการอิสระ 5 คนคิดเป็นร้อยละ 33.33 ของคณะกรรมการทั้งคณะ)

คณะกรรมการบริษัทฯ มีรายนามดังนี้

+---------------------------------------+------------------------------+
| 1.  พลเอกสิงหา เสาวภาพ                 | ประธานกรรมการ                |
+---------------------------------------+------------------------------+
| 2.  พลตรีสุริยะ ผลากรกุล                  | กรรมการผู้มีอำนาจผูกพันบริษัท       |
+---------------------------------------+------------------------------+
| 3.  พันเอก(พิเศษ)เสวก ธาราณัติ            | กรรมการผู้มีอำนาจผูกพันบริษัท       |
+---------------------------------------+------------------------------+
| 4.  นายแพทย์นพดล สูตรสุคนธ์               | กรรมการผู้มีอำนาจผูกพันบริษัท       |
+---------------------------------------+------------------------------+
| 5.  นายณัฐ ปวิณวิวัฒน์                     | กรรมการ                      |
+---------------------------------------+------------------------------+
| 6.  นายชัยสิทธิ์ วิริยะเมตตากุล              | กรรมการ/กรรมการผู้จัดการ        |
+---------------------------------------+------------------------------+
| 7.  นางจามรี อนันต์ณัฐศิริ                  | กรรมการ                      |
+---------------------------------------+------------------------------+
| 8.  นางเรวดี ต.สุวรรณ                   | กรรมการ                      |
+---------------------------------------+------------------------------+
| 9.  นายสม วรรณประภา                   | กรรมการตรวจสอบ               |
+---------------------------------------+------------------------------+
| 10. พันเอก(พิเศษ)บุญไท พุทธประเสริฐ        | กรรมการตรวจสอบ               |
+---------------------------------------+------------------------------+
| 11. นายพรเทพ พัวพรพงษ์                  | กรรมการตรวจสอบ               |
+---------------------------------------+------------------------------+
| 12. ศ.นพ.ศุภชัย ไชยธีรพันธ์                | กรรมการ                      |
+---------------------------------------+------------------------------+
| 13. นายสิทธิ ภาณุพัฒนพงศ์                  | กรรมการ                      |
+---------------------------------------+------------------------------+
| 14. นายแพทย์เอื้อชาติ กาญจนพิทักษ์           | กรรมการ                      |
+---------------------------------------+------------------------------+
| 15. นางบวรพรรณ รัฐประเสริฐ              | กรรมการและเลขานุการ           |
+---------------------------------------+------------------------------+

อำนาจหน้าที่ของคณะกรรมการบริษัท (ทบทวนตามมติคณะกรรมการบริษัทฯ ครั้งที่ 2/2547 เมื่อวันที่
22 มีนาคม 2547)

(1) ปฏิบัติหน้าที่ให้เป็นไปตามกฎหมาย วัตถุประสงค์และข้อบังคับของบริษัท ตลอดจนมติ

ที่ประชุมผู้ถือหุ้นและรักษาผลประโยชน์ของบริษัทบนพื้นฐานของหลักการกำกับดูแลกิจการที่ดี

(2) กำหนดนโยบายและทิศทางการดำเนินงานของบริษัท อนุมัติแผนกลยุทธ์ และกำกับ

ควบคุมดูแลให้ฝ่ายจัดการดำเนินการให้เป็นไปตามนโยบาย
และแผนที่กำหนดไว้อย่างมีประสิทธิภาพและประสิทธิผล
เพื่อเพิ่มมูลค่าทางเศรษฐกิจสูงสุดให้แก่กิจการและประโยชน์แก่ผู้ถือหุ้น

(3) จัดให้มีการประชุมใหญ่สามัญประจำปีอย่างน้อยปีละ 1 ครั้ง ภายในเวลาไม่เกิน 4

เดือน นับแต่วันสิ้นงวดบัญชีของบริษัทและจัดประชุมผู้ถือหุ้นเป็นการประชุมวิสามัญเมื่อมีความจำเป็น

(4) จัดให้มีการประชุมกรรมการบริษัททุก 2 เดือนเพื่อพิจารณาให้คำปรึกษาและวินิจฉัยด้วย

ดุลยพินิจที่รอบคอบตามวาระประชุมและในเรื่องหรือรายการที่มีนัยสำคัญได้แก่
การทำรายการที่เกี่ยวโยงกันระหว่างบริษัท บริษัทย่อย บริษัทร่วมกับบุคคลที่เกี่ยวโยงกัน
หรือการได้มาหรือจำหน่ายไปของทรัพย์สินของบริษัทที่มีผลกระทบสำคัญต่อบริษัท
กรรมการจะต้องพิจารณาให้ความเห็นชอบและเปิดเผยที่มาและเหตุผลต่อผู้ถือหุ้นจัดการประชุมผุ้ถือหุ้นตามข้อกำหนดของตลาดหลักทัพย์

(5) แต่งตั้งและกำหนดอำนาจหน้าที่ผู้ดำรงตำแหน่งประธานกรรมการบริหารกรรมการผู้จัด

การ รวมถึงการปรับปรุงเปลี่ยนแปลงแก้ไข การมอบอำนาจหน้าที่ดังกล่าว

(6) จัดให้มีระบบการปฏิบัติงานที่สามารถตรวจสอบได้ โดยมีคณะกรรมการตรวจสอบและ

ติดตามดูแลฝ่ายสำนักงานตรวจสอบภายในของบริษัท

(7) แต่งตั้งคณะกรรมการหรือคณะอนุกรรมการในพันธกิจที่จำเป็น

(8) จัดให้มีรายงานข้อมูลทางการเงิน ข้อมูลและข้อมูลทั่วไปที่สำคัญต่อผู้ถือหุ้นที่ครบถ้วน

และเพียงพอ และยืนยันการตรวจสอบรับรองข้อมูลที่รายงาน

 การแต่งตั้งและถอดถอนคณะกรรมการบริษัท

ให้ที่ประชุมผู้ถือหุ้นแต่งตั้งกรรมการตามหลักเกณฑ์และวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมด
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้ (กล่าวคือ จะใช้วิธี Cumulative
    voting ไม่ได้)

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

4.  ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3 เป็นอัตรา
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน
    1 ใน 3

5.  กรรมการที่จะต้องออกจากตำแหน่งในปีแรก
    และปีที่สองภายหลังจดทะเบียนบริษัทนั้นให้จับสลากกันว่าผู้ใดจะออก ส่วนปีหลัง ๆ ต่อไป
    ให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง

6.  ให้กรรมการชุดเดิมรักษาการในตำแหน่ง เพื่อดำเนินกิจการของบริษัทต่อไปพลางก่อน
    เท่าที่จำเป็น จนกว่ากรรมการชุดใหม่ที่ได้รับเลือกตามข้อบังคับบริษัทจะเข้ารับหน้าที่

  นอกจากพ้นตำแหน่งตามวาระแล้ว กรรมการพ้นจากตำแหน่ง เมื่อ

(1) ตาย

(2) ลาออก

  (3) ขาดคุณสมบัติหรือมีลักษณะต้องห้ามตามมาตรา 68 แห่งพระราชบัญญัติบริษัทมหาชน จำกัด
  พ.ศ.2535

(4) ที่ประชุมผู้ถือหุ้นลงมติให้ออก

(5) ศาลมีคำสั่งให้ออก

7.  กรรมการคนใดจะลาออกจากตำแหน่งให้ยื่นใบลาออกต่อบริษัท
    การลาออกมีผลนับแต่วันที่ใบลาออกไปถึงบริษัท กรรมการซึ่งลาออกตามวรรคหนึ่ง
    จะแจ้งการลาออกของตนให้นายทะเบียนทราบด้วยก็ได้

8.  ในกรณีที่กรรมการว่างลงเพราะเหตุอื่น
    นอกจากถึงคราวออกตามวาระให้คณะกรรมการเลือกบุคคลซึ่งมีคุณสมบัติและไม่มีข้อห้าม
    ตามมาตรา 68 แห่งพระราชบัญญัติบริษัทมหาชนจำกัด พ.ศ.2535 เข้าเป็นกรรมการแทน
    ในการประชุมกรรมการคราวถัดไป เว้นแต่วาระของกรรมการจะเหลือน้อยกว่าสองเดือน
    บุคคลที่เข้าเป็นกรรมการแทนดังกล่าว

  จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน มติของ

  กรรมการตามวรรคหนึ่ง ต้องประกอบด้วยคะแนนเสียงไม่น้อยกว่าสามในสี่ของจำนวน

กรรมการที่ยังเหลืออยู่

9.  ที่ประชุมผู้ถือหุ้นอาจลงมติให้กรรมการคนใดคนหนึ่งออกก่อนถึงคราวออกตามวาระได้
    ด้วยคะแนนเสียงไม่น้อยกว่า สามในสี่ของจำนวนผู้ถือหุ้นซึ่งมาประชุม
    และมีสิทธิออกเสียงและมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือ
    โดยผู้ถือหุ้นที่มาประชุมและมีสิทธิออกเสียง

10. ให้คณะกรรมการเลือกตั้งกรรมการด้วยกันเป็นประธานกรรมการ
    และอาจเลือกรองประธานกรรมการ กรรมการผู้จัดการ
    และตำแหน่งอื่นตามที่เห็นเหมาะสมด้วยก็ได้

  คณะกรรมการตรวจสอบ

ประกอบด้วยคณะกรรมการบริษัทที่เป็นกรรมการอิสระ จำนวน 3 คน
และมีหัวหน้าสำนักตรวจสอบภายในเป็นเลขานุการคณะกรรมการ

+---------------------------------------+------------------------------+
| 1.  นายสม วรรณประภา                   | ประธานกรรมการตรวจสอบ         |
+---------------------------------------+------------------------------+
| 2.  พันเอก(พิเศษ)บุญไท พุทธประเสริฐ        | กรรมการตรวจสอบ               |
+---------------------------------------+------------------------------+
| 3.  นายพรเทพ พัวพรพงษ์                  | กรรมการตรวจสอบ               |
+---------------------------------------+------------------------------+
| 4.  นางสุภาวดี แสงอรุณ                   | เลขานุการคณะกรรมการตรวจสอบ    |
+---------------------------------------+------------------------------+

ขอบเขตอำนาจหน้าที่ของคณะกรรมการตรวจสอบ

1.  ให้ข้อเสนอแนะจากการสอบถามและสอบทานรายงานทางการเงินโดยรวมของบริษัทได้ปฏิบัติตามมาตรฐานการบัญชีที่ยอมรับโดยทั่วไป

2.  ให้ข้อเสนอแนะจากการสอบถามและสอบทานความเพียงพอของระบบการควบคุมภายในของบริษัทตามแผนการตรวจสอบภายในของสำนักตรวจสอบภายใน

3.  ดูแลสำนักตรวจสอบภายในและอนุมัติแผนการตรวจสอบภายในประจำปีเพื่อให้มีความสามารถทำหน้าที่ประเมินความเพียงพอของระบบการควบคุมภายในของบริษัทได้และให้ข้อเสนอแนะต่อฝ่ายบริหารอย่างอิสระ

4.  พิจารณาคัดเลือก
    เสนอแต่งตั้งและเสนอค่าตอบแทนของผู้ตรวจสอบภายในของบริษัทต่อที่ประชุมคณะกรรมการบริษัท

5.  พิจารณาคัดเลือก
    เสนอแต่งตั้งและเสนอค่าตอบแทนผู้สอบบัญชีของบริษัทต่อที่ประชุมสามัญผู้ถือหุ้นประจำปี

6.  ดูแลให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ ตลอดจนกฎหมายอื่น ๆ
    ที่เกี่ยวข้องกับธุรกิจของบริษัท

7.  พิจารณาการเปิดเผยข้อมูลของบริษัท ในกรณีที่เกิดรายการเกี่ยวโยงกัน
    หรือรายการที่อาจมีความขัดแย้งทางผลประโยชน์
    โดยให้เป็นไปตามมติที่ประชุมผู้ถือหุ้นและมติของที่ประชุมกรรมการบริษัท

8.  จัดทำรายงานการกำกับดูแลกิจกรรมของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

9.  ปฏิบัติงานอื่นใดตามที่คณะกรรมการของบริษัทมอบหมาย
    และด้วยความเห็นชอบของคณะกรรมการตรวจสอบ

การแต่งตั้งและถอดถอนคณะกรรมการตรวจสอบ

โดยมติที่ประชุมคณะกรรมการบริษัท

 คณะกรรมการบริหาร

+----------------------------------------+-----------------------------+
| 1.  พลตรีสุริยะ ผลากรกุล                   | ประธานกรรมการบริหาร          |
+----------------------------------------+-----------------------------+
| 2.  นายแพทย์สุจินต์ ผลากรกุล                | ที่ปรึกษา                      |
+----------------------------------------+-----------------------------+
| 3.  พันเอก(พิเศษ)เสวก ธาราณัติ             | รองประธานกรรมการบริหาร       |
+----------------------------------------+-----------------------------+
| 4.  นางเรวดี ต.สุวรรณ                    | กรรมการบริหาร                |
+----------------------------------------+-----------------------------+
| 5.  นายชัยสิทธิ์ วิริยะเมตตากุล               | กรรมการบริหาร                |
+----------------------------------------+-----------------------------+
| 6.  นางบวรพรรณ รัฐประเสริฐ               | กรรมการบริหาร                |
+----------------------------------------+-----------------------------+
| 7.  นายสิทธิ ภาณุพัฒนพงศ์                   | กรรมการบริหาร                |
+----------------------------------------+-----------------------------+
| 8.  นางสาวญาดา พัฑฒฆายน                 | กรรมการบริหาร                |
+----------------------------------------+-----------------------------+

อำนาจหน้าที่คณะกรรมการบริหาร(ทบทวนตามมติคณะกรรมการบริษัทฯ ครั้งที่ 2/2547 เมื่อวันที่ 22
มีนาคม 2547)

(1) กำหนดแนวทางและกลยุทธในการดำเนินงานของบริษัทให้มีประสิทธิภาพและประสิทธิ

ผลสูงสุด

(2) ทบทวนผลการดำเนินงานเป็นระยะเพื่อหาทางแก้ไขอย่างรวดเร็วให้บรรลุเป้าหมายธุรกิจ

(3) กลั่นกรองและนำเสนองบประมาณปรับเงินเดือนประจำปี งบประมาณจ่ายโบนัส

พนักงาน และสวัสดิการพนักงานต่อคณะกรรมการบริษัท

(4) ประเมินและกลั่นกรองโครงการต่าง ๆ และงบประมาณประจำปีก่อนส่งให้กรรมการ

บริษัทพิจารณา

(5) พิจารณาและอนุมัติการจัดซื้อจัดจ้างจัดจำหน่ายในวงเงินไม่เกิน 1,000,000 บาทต่อครั้ง

 ผู้บริหาร

+----------------------------------------+-----------------------------+
| 1.  นายชัยสิทธิ์ วิริยะเมตตากุล               | กรรมการผู้จัดการ               |
+----------------------------------------+-----------------------------+
| 2.  นายแพทย์ชัยสิทธิ์ คุปต์วิวัฒน์               | ผู้อำนวยการโรงพยาบาล          |
+----------------------------------------+-----------------------------+
| 3.  นางกนกพันธ์ นิติพันธุ์                    | รอง ผ.อ. รพ. บริการ          |
+----------------------------------------+-----------------------------+
| 4.  นางศศิธร นรไกร                      | รองผ.อ.รพ.บริหาร             |
+----------------------------------------+-----------------------------+
| 5.  แพทย์หญิงคนึงศรี ธวัชชัยนันทน์             | ผ.อ.แพทย์                    |
+----------------------------------------+-----------------------------+
| 6.  นางพรพิมล ชุณหเพสย์                   | ผ.อ. ฝ่ายการพยาบาล           |
+----------------------------------------+-----------------------------+
| 7.  นางกรรณิกา ฉัตรมหากุลชัย               | ผ.อ. ฝ่ายเภสัชฯ และวิจัย        |
+----------------------------------------+-----------------------------+
| 8.  ว่าง                                | ผอ.ฝ่ายพัฒนาคุณภาพ             |
+----------------------------------------+-----------------------------+
| 9.  นางชุมศรี ชัยชิตาทร                    | ผ.อ.ฝ่ายบัญชีและการเงิน         |
+----------------------------------------+-----------------------------+
| 10. นางศศิธร นรไกร                      | ผ.อ.ฝ่ายบริหารทั่วไป            |
+----------------------------------------+-----------------------------+

  อำนาจหน้าที่กรรมการผู้จัดการ (ทบทวนตามติคณะกรรมการบริษัทฯ ครั้งที่ 2/2547 เมื่อวัน

ที่ 22 มีนาคม 2547)

(1) จัดการงานและดำเนินงานของบริษัท ตามนโยบายและอำนาจที่คณะกรรมการบริษัท

กำหนด

(2) กำหนดเป้าหมายธุรกิจทั้งในระยะสั้นและระยะยาวในแผนธุรกิจประจำปีรวมทั้งงบ

ประมาณค่าใช้จ่ายและแผนยุทธศาสตร์ระยะยาวเสนอคณะกรรมการ

(3) บริหารการปฏิบัติงานผ่านทางเจ้าหน้าที่บริหารของโรงพยาบาลให้บรรลุเป้าหมายตามที่

กำหนดในแผนธุรกิจ

(4) จัดสรรทรัพยากร และสรรหาบุคลากรที่มีศักยภาพให้เกิดประโยชน์สูงสุด

(5) ติดตามการดำเนินงานของบริษัท วัดผลการดำเนินการและรายงานถึงกิจการและราย

งานถึงกิจการที่ฝ่ายจัดการได้กระทำไปแล้วต่อคณะกรรมการบริษัทเป็นระยะและทันสถานการณ์

(6) พิจารณากลั่นกรองและนำเสนอขออนุมัติต่อคณะกรรมการบริษัทในเรื่องเกี่ยวกับ

นโยบายและทิศทางธุรกิจของบริษัท
ที่หากทำไปแล้วอาจเกิดการเปลี่ยนแปลงอย่างสำคัญแก่กิจการเปลี่ยนแปลงอย่างสำคัญแก่กิจการของบริษัท
และเรื่องที่ต้องปฎิบัติตามกฎหมายและข้อบังคับตลอดหลักทรัพย์แห่งประเทศไทย

ทั้งนี้การมอบอำนาจดังกล่าวข้างต้นให้กับคณะกรรมการบริหาร หรือกรรมการผู้จัดการนั้น
จะไม่รวมถึงการมอบอำนาจที่ทำให้คณะกรรมการบริหาร หรือกรรมการผู้จัดการ
สามารถอนุมัติรายการที่ตนหรือบุคคลที่อาจมีความขัดแย้งมีส่วนได้เสีย
หรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย
รวมทั้งกำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกัน
และการได้มาหรือจำหน่ายไปซึ่งสินทรัพย์ที่สำคัญของบริษัทหรือบริษัทย่อย
เพื่อให้สอดคล้องกับข้อกำหนดของตลาดหลักทรัพย์แห่งประเทศไทยในเรื่องดังกล่าว

คณะอนุกรรมการพิจารณาค่าตอบแทนผู้บริหาร

1. พลเอกสิงหา เสาวภาพ ประธานอนุกรรมการ

2. พลตรีสุริยะ ผลากรกุล อนุกรรมการ

3. พันเอก(พิเศษ)เสวก ธาราณัติ อนุกรรมการ

4. นายชัยสิทธิ์ วิริยะเมตตากุล อนุกรรมการ

ขอบเขตอำนาจหน้าที่ของคณะอนุกรรมการพิจารณาค่าตอบแทนผู้บริหาร

มีหน้าที่พิจารณากำหนดค่าตอบแทน ได้แก่ เงินเดือน เบี้ยประชุม เบี้ยเลี้ยง โบนัส
หรือผลประโยชน์ตอบแทนในลักษณะอื่นๆ ของคณะกรรมการบริษัท คณะกรรมการบริหาร
คณะกรรมการตรวจสอบ กรรมการ อนุกรรมการ และคณะทำงานชุดย่อย ที่บริษัทแต่งตั้งขึ้น

  ค่าตอบแทนผู้บริหาร ปี 2546

  บริษัทได้กำหนดนโยบายค่าตอบแทนกรรมการไว้อย่างชัดเจน โดยได้แต่งตั้งคณะอนุกรรมการ

พิจารณาค่าตอบแทนผู้บริหารทำหน้าที่พิจารณาเสนอค่าตอบแทนให้อยู่ในระดับที่ใกล้เคียงกับอุตสาหกรรมและให้คำนึงถึงผลการดำเนินการของบริษัทด้วย
สำหรับค่าตอบแทนกรรมการแยกเป็น เงินเดือน เบี้ยประชุม และบำเหน็จ
ส่วนค่าตอบแทนผู้บริหารประกอบด้วยเงินเดือน เบี้ยประชุม และโบนัส

  ค่าตอบแทนรวมกรรมการบริษัท

+-------------+--------+------------------+--------+------------------+
|             | ปี 2545 |                  | ปี 2546 |                  |
+-------------+--------+------------------+--------+------------------+
|             | จำ     | จำนวนเงินรวม/บาท  | จำ     | จำนวนเงินรวม/บาท  |
|             | นวนราย |                  | นวนราย |                  |
+-------------+--------+------------------+--------+------------------+
| เบี้ยประชุม    | 14     | 233,500          | 15     | 204,000          |
+-------------+--------+------------------+--------+------------------+
| บำเหน็จ      |        | 700,000          |        | 700,000          |
+-------------+--------+------------------+--------+------------------+
| เงินเดือน     |        | 420,000          |        | 420,000          |
+-------------+--------+------------------+--------+------------------+
| รวม         |        | 1,353,500        |        | 1,324,000        |
+-------------+--------+------------------+--------+------------------+

  ค่าตอบแทนรวมกรรมการบริหาร

+-------------+--------+------------------+--------+------------------+
|             | ปี 2545 |                  | ปี 2546 |                  |
+-------------+--------+------------------+--------+------------------+
|             | จำ     | จำนวนเงินรวม/บาท  | จำ     | จำนวนเงินรวม/บาท  |
|             | นวนราย |                  | นวนราย |                  |
+-------------+--------+------------------+--------+------------------+
| เบี้ยประชุม    | 7      | 55,000           | 8      | 160,000          |
+-------------+--------+------------------+--------+------------------+
| บำเหน็จ      |        | --               |        | --               |
+-------------+--------+------------------+--------+------------------+
| เงินเดือน     |        | 1,200,000        |        | 1,460,000        |
+-------------+--------+------------------+--------+------------------+
| รวม         |        | 1,255,000        |        | 1,620,000        |
+-------------+--------+------------------+--------+------------------+

หมายเหตุ - กรรมการบริษัทที่ได้รับเงินเดือนได้แก่ ประธานกรรมการบริษัท ประธานกรรมการ

  บริหาร รองประธานกรรมการบริหาร ประธานกรรมการตรวจสอบ กรรมการผู้จัด

  การ และกรรมการบริหารที่ได้รับมอบหมายให้ทำหน้าที่เพิ่มเติม

-   เบี้ยประชุมกรรมการบริษัท ครั้งละ 3,000 บาท

-   เบี้ยประชุมกรรมการบริหาร ครั้งละ 2,000 บาท

-   เบี้ยประชุมกรรมการตรวจสอบ ครั้งละ 3,000 บาท

  ค่าตอบแทนรวมผู้บริหาร

+-------------+--------+------------------+--------+------------------+
|             | ปี 2545 |                  | ปี 2546 |                  |
+-------------+--------+------------------+--------+------------------+
|             | จำ     | จำนวนเงินรวม/บาท  | จำ     | จำนวนเงินรวม/บาท  |
|             | นวนราย |                  | นวนราย |                  |
+-------------+--------+------------------+--------+------------------+
| เบี้ยประชุม    | 10     | --               | 11     | --               |
+-------------+--------+------------------+--------+------------------+
| โบนัส        |        | --               |        | 104,717.50       |
+-------------+--------+------------------+--------+------------------+
| เงินเดือน     |        | 4,428,240.50     |        | 3,679,762.50     |
+-------------+--------+------------------+--------+------------------+
| รวม         |        | 4,428,240.50     |        | 3,784,480.00     |
+-------------+--------+------------------+--------+------------------+

หมายเหตุ เงินเดือนของกรรมการผู้จัดการ รวมในส่วนของค่าตอบแทนรวมกรรมการบริหาร

การกำกับดูแลกิจการ

 บริษัทฯ ได้ตระหนักถึงความสำคัญของการกำกับดูแลกิจการที่ดี เพื่อความโปร่งใสในการ

ดำเนินงานของบริษัทฯทุกระดับชั้น ทั้งในส่วนของพนักงาน ผู้บริหาร ตลอดจนคณะกรรมการบริษัทฯ ซึ่งเป็นพื้นฐานสำคัญในการปรับปรุงประสิทธิภาพ และเพิ่มประสิทธิผลในการประกอบกิจการ รวมทั้งเสริมสร้างความเชื่อมั่นแก่ผู้ถือหุ้นตลอดจนนักลงทุน บริษัทฯได้กำหนดมาตรฐานเกี่ยวกับการกำกับดูแลกิจการที่ดี ซึ่งครอบคลุมครบถ้วนตามหลักการกำกับดูแลกิจการที่ 15 ข้อ ภายใต้ระเบียบปฏิบัติของตลาดหลักทรัพย์แห่งประเทศไทย ดังนี้

1. นโยบายเกี่ยวกับการกำกับดูแลกิจการ

คณะกรรมการบริษัท โรงพยาบาลวิภาวดี จำกัด (มหาชน)
ตระหนักถึงบทบาทและหน้าที่ความรับผิดชอบของคณะกรรมการบริษัทในการสร้างเสริมให้เกิดการกำกับดูแลกิจการที่ดีในบริษัทเพื่อเพิ่มประสิทธิภาพความโปร่งใสในการบริหารงาน
อันจะสร้างความเชื่อมั่นให้เกิดแก่ผู้เกี่ยวข้องทุกฝ่ายซึ่งจะนำไปสู่ประโยชน์สูงสุดแก่ผู้ถือหุ้นโดยรวม
ดังนั้นคณะกรรมการบริษัทจึงได้กำหนดนโยบายเกี่ยวกับกิจการของบริษัท ดังนี้

(1) คณะกรรมการบริษัทจะปฎิบัติต่อผู้ถือหุ้นและผู้มีส่วนได้เสียอย่างเท่าเทียมกันเป็นธรรมต่อทุกฝ่าย

(2) คณะกรรมการบริษัทมีความมุ่งมั่นที่จะสร้างความเจริญเติบโตของบริษัทอย่างต่อเนื่อง
    บริหารกิจการของบริษัทอย่างมืออาชีพ
    โดยใช้ความรอบคอบระมัดระวังภายใต้กรอบกำหนดของกฎหมายและจริยธรรมทางธุรกิจ
    ดูแลมิให้เกิดปัญหาความขัดแย้งทางผลประโยชน์
    คำนึงถึงความเสี่ยงและความรับผิดชอบต่อการตัดสินใจและการบริหารงาน
    โดยคำนึงถึงผลประโยชน์ของบริษัทเป็นอันดับแรก

(3) บริษัทจะดำเนินงานด้วยความโปร่งใส สามารถตรวจสอบได้และเปิดเผยข้อมูลอย่างเพียงพอ
    แก่ผู้เกี่ยวข้องทุกฝ่าย

(4) บริษัทได้กำหนดนโยบายอันเป็นทิศทางการดำเนินงานของบริษัทและให้ความสำคัญต่อระบบการควบคุมและตรวจสอบภายใน
    กำกับดูแลฝ่ายบริหารให้ดำเนินการตามนโยบายอย่างมีประสิทธิภาพ

(5) บริษัทได้กำหนดจรรยาบรรณของบริษัท เพื่อให้กรรมการผู้บริหารและพนักงานทุกคนถือปฏิบัติ

2. ผู้ถือหุ้น : สิทธิและความเท่าเทียมกัน

  บริษัทตระหนักถึงสิทธิของผู้ถือหุ้นในการได้รับข้อมูลของบริษัทที่ถูกต้อง เพียงพอ

ทันเวลาและเท่าเทียมกันเพื่อประกอบการตัดสินในในการประชุมผู้ถือหุ้น
ฉะนั้นในการประชุมผู้ถือหุ้นทุกครั้งบริษัทได้จัดส่งหนังสือนัดประชุมพร้อมเอกสารข้อมูลประกอบการประชุมที่มีรายละเอียดครบถ้วน
เพียงพอ รวมทั้งมีความเห็นของกรรมการในทุกวาระ
ต่อนายทะเบียนหลักทรัพย์ของบริษัทเพื่อจัดส่งให้ถึงมือของผู้ถือหุ้นก่อนการประชุมเกินกว่าระยเวลาที่กำหนดไว้ตามกฎหมาย
เพื่อเปิดโอกาสให้ผู้ถือหุ้นมีเวลาศึกษาข้อมูลดังกล่าวได้อย่างละเอียด
นอกจากนี้บริษัทยังได้อำนวยความสะดวกให้แก่ผู้ถือหุ้นโดยจัดเตรียมห้องประชุมที่เข้าถึงได้สะดวกมีขนาดเหมาะสมรองรับผู้เข้าร่วมประชุมได้อย่างเพียงพอ
และในกรณีที่ผู้ถือหุ้นไม่สามารถช่วยประชุมด้วยตนเอง
ก็สามารถมอบฉันทะให้ผู้อื่นเข้าประชุมและลงมติแทนได้และเปิดโอกสาสให้ผู้ถือหุ้นได้ซักถามหรือแสดงความเห็นเกี่ยวกับวาระต่าง
ๆ ของการประชุมก่อนการลงมติ

3. สิทธิของผู้มีส่วนได้เสียกลุ่มต่าง ๆ

บริษัทตระหนักถึงสิทธิของผู้มีส่วนได้เสียต่าง ๆ และมีนโยบายที่จะดูแลให้ความมั่นใจ
โดยจัดให้ลำดับความสำคัญแก่ผู้ที่มีส่วนได้เสียทั้งผู้ถือหุ้น พนักงาน ผู้บริหาร ลูกค้า คู่แข่ง
ตลอดจนสาธารณชน และสังคมโดยรวมอย่างเหมาะสม
และจะได้ให้มีการร่วมมือกันระหว่างผู้มีส่วนได้เสียในกลุ่มต่าง ๆ
ตามบทบาทและหน้าที่เพื่อให้กิจการของบริษัทดำเนินไปได้ด้วยดี
มีความมั่นคงและตอบสนองผลประโยชน์ที่เป็นธรรมแก่ทุกฝ่าย เช่น

ผู้ถือหุ้น :
บริษัทมุ่งมั่นเป็นตัวแทนที่ดีของผู้ถือหุ้นในการดำเนินธุรกิจเพื่อสร้างความพึงพอในให้แก่ผู้ถือหุ้น
โดยคำนึงถึงการเจริญเติบโตของมูลค่าบริษัทในระยะยาว
ด้วยผลตอบแทนที่เหมาะสมและต่อเนื่องรวมทั้งการดำเนินการเปิดเผยข้อมูลอย่างโปร่งใสและน่าเชื่อถือได้

ลูกค้า : บริษัทมุ่งมั่นพัฒนาการบริการรักษาพยาบาลอย่างต่อเนื่องด้วยการพัฒนาบุคลากร
ให้มีความตระหนักในบริการคุณภาพควบคู่กับจริยธรรม
และให้มีการใช้ทรัพยากรรวมทั้งเทคโนโลยีอย่างเหมาะสม
มีการบริหารจัดการด้านการป้องกันความเสี่ยงอย่างมีประสิทธิภาพ
ทั้งนี้เพื่อความพึงพอใจของผู้ใช้บริการ
และบรรลุเป้าหมายการเป็นโรงพยาบาลที่ผู้รับบริการมีความเชื่อมั่น

พนักงาน : บริษัทมุ่งมั่นพัฒนาเสริมสร้างวัฒนธรรมและบรรยากาศการทำงานที่ดี
ส่งเสริมการทำงานเป็นทีม
และมุ่งเน้นพัฒนาความสามารถของพนักงานให้เกิดศักยภาพในการปฏิบัติงานอย่างมืออาชีพ

คู่ค้า : บริษัทจะปฏิบัติต่อคู่ค้า และผู้ขายอย่างเสมอภาคและเป็นธรรมในเงื่อนไขของธุรกิจ
โดยคำนึงถึงผลประโยชน์ของบริษัทเป็นหลัก

คู่แข่ง : บริษัทสนับสนุนและส่งเสริมนโยบายการแข่งขันทางการค้าอย่างเสรีและเป็นธรรม
และปฏิบัติต่อกันอย่างมืออาชีพโดยไม่ใช่วิธีการไม่สุจริตในการแข่งขัน

สังคมและสิ่งแวดล้อม : บริษัทดำเนินธุรกิจอย่างมีความรับผิดชอบต่อสิ่งแวดล้อมและชุมชนโดยรอบ
และตระหนักถึงการปฏิบัติตามมาตราฐานต่าง ๆ ที่เกี่ยวกับการรักษาสุขภาพ อนามัย ความปลอดภัย
และสิ่งแวดล้อมอย่างถูกต้องเหมาะสม เพื่อป้องกันผลกระทบใด ๆ
ที่ก่อให้เกิดความสูญเสียต่อชีวิตและทรัพย์สินบุคลากร ชุมชน และสิ่งแวดล้อม

4. การประชุมผู้ถือหุ้น

บริษัทจัดให้มีการประชุมผู้ถือหุ้นอย่างน้อยปีละ 1 ครั้ง โดยการปฏิบัติต่อผู้ถือหุ้นอย่างเท่าเทียมกัน
และได้กำหนดให้มีขั้นตอนการประชุมผู้ถือหุ้นอย่างถูกต้องตามกฎหมาย ตั้งแต่การเรียกประชุม
การจัดส่งเอกสาร และแจ้งวาระการประชุมล่วงหน้าพร้อมความเห็นกรรมการ
โดยในวาระการประชุมได้แสดงรายละเอียดเป็นวาระพิจารณาผลการดำเนินงานประจำปี
การจ่ายเงินปันผล การแต่งตั้งผู้สอบบัญชีและการกำหนดค่าตอบแทน
การเลือกตั้งกรรมการแทนกรรมการที่หมดวาระ และการกำหนดค่าตอบแทนกรรมการและเรื่องอื่น ๆ
ที่ข้อบังคับและกฎหมายกำหนดให้นำเข้าพิจารณาในการประชุมผู้ถือหุ้น ทั้งนี้
ขั้นตอนในการประชุมตลอดจนการเปิดเผยรายงานการประชุมเป็นไปตามหลักเกณฑ์ของกฎหมายมหาชน
กฎข้อบังคับของตลาดหลักทรัพย์และตามกฎข้อบังคับบริษัท
ในการประชุมผู้ถือหุ้นที่ผ่านมาคณะกรรมการบริษัท
ซึ่งประกอบด้วยกรรมการอิสระและกรรมการตรวจสอบอย่างน้อย 3 ท่าน
รวมกับคณะกรรมการบริษัททุกท่านจะเข้าร่วมประชุมอย่างครบถ้วน
และได้มีการให้กรรมการได้ชี้แจงอย่างเหมาะสมและเพียงพอ

5. ภาวะผู้นำและวิสัยทัศน์

คณะกรรมการบริษัททุกท่านมีภาวะผู้นำ มีวิสัยทัศน์และมีความอิสระในการตัดสินใจ
และได้มีส่วนร่วมในการกำหนดและให้ความเห็นชอบในเรื่องวิสัยทัศน์ กลยุทธ์ เป้าหมาย
อนุมัติแผนงานและงบประมาณของบริษัทรวมทั้งกำกับดูแลให้ฝ่ายจัดการดำเนินกลยุทธ์
ให้สอดคล้องกับแผนงาน งบประมาณ
ตลอดจนกำกับดูแลเรื่องการบริหารความเสี่ยงและระบบการควบคุมภายในของบริษัท

ในการปฏิบัติหน้าที่คณะกรรมการได้แต่งตั้งกรรมการบริหาร
กรรมการผู้จัดการรับผิดชอบการบริหารงานประจำของบริษัทและได้พิจารณากำหนดอำนาจการดำเนินการและอำนาจอนุมัติไว้เป็นลายลักษณ์อักษรเพื่อเป็นคู่มือใช้ถือปฏิบัติงาน
และเป็นการกำหนดบทบาทหน้าที่และความรับผิดชอบที่ชัดเจนระหว่างคณะกรรมการบริษัท
กับคณะกรรมการบริหารและผู้บริหารของโรงพยาบาล

อำนาจหน้าที่ของคณะกรรมการบริษัท

ได้อธิบายในหัวข้อ "อำนาจหน้าที่ของคณะกรรมการบริษัท" ในหน้า 2

  อำนาจหน้าที่คณะกรรมการบริหาร

  ได้อธิบายในหัวข้อ " อำนาจหน้าที่คณะกรรมการบริหาร" ในหน้า 6

อำนาจหน้าที่กรรมการผู้จัดการ

ได้อธิบายในหัวข้อ " อำนาจหน้าที่กรรมการผู้จัดการ" ในหน้า 7

6.ความขัดแย้งทางผลประโยชน์

1.  นโยบายของบริษัทเกี่ยวกับความยัดแย้งทางผลประโยชน์

  บริษัทกำหนดหลักการไว้ว่า เพื่อป้องกันความขัดแย้งทางผลประโยชน์คณะกรรมการจะดูแล

อย่างรอบคอบเมื่อเกิดรายการในลักษณะดังกล่าว
โดยถือผลประโยชน์สูงสุดของบริษัทไม่คำนึงถึงผลประโยชน์ส่วนตัวของบุคคลใด
คณะกรรมการตรวจสอบจะได้รับทราบถึงรายการที่มีความขัดแย้งทางผลประโยชน์
และรายการที่เกี่ยวโยงกันทุกครั้งรวมทั้งให้มีการเปิดเผยรายละเอียดมูลค่ารายการ คู่สัญญา
เหตุผล/ความจำเป็นไว้ในรายงานประจำปีและแบบ 56 – 1 และในหมายเหตุประกอบงบการเงิน

2.  การดูแลเรื่องการใช้ข้อมูลภายใน

  บริษัทถือเป็นหน้าที่บุคลากรทุกระดับ โดยเฉพาะผู้เป็นกรรมการบริษัทจะต้องไม่นำข้อมูลภาย

ในของบริษัทไปเปิดเผยต่อบุคคลภายนอก
ซึ่งจะส่งผลให้บริษัทเสียผลประโยชน์หรือนำข้อมูลไปใช้รวมทั้งห้ามผู้บริหารซื้อขายหลักทรัพย์ของบริษัทในช่วงก่อนการเปิดเผยข้อมูลต่อสาธารณชน
1 เดือน และหลังการเปิดเผยข้อมูล 2 สัปดาห์

  คณะกรรมการบริษัทและผู้บริหารมีหน้าที่ต้องรายงานการถือหลักทรัพย์ของบริษัท ๆ ตามกฎ

ระเบียบของตลาดหลักทรัพย์แห่งประเทศไทยและคณะกรรมการกำกับหลักทรัพย์และตลาดหลักทรัพย์

7. จริยธรรมทางธุรกิจ

  เพื่อเป็นการรักษามาตรฐานการปฏิบัติงาน บริษัทได้จัดทำจรรยาบรรณธุรกิจเพื่อเป็นแนวทาง

และข้อพึงปฏิบัติที่ดีเพื่อให้คณะกรรมการผู้บริหารและเจ้าหน้าที่ของบริษัทได้ปฏิบัติตาม
โดยในจรรยาบรรณดังกล่าวได้ครอบคลุมเนื้อหาที่สำคัญดังนี้

(1) ข้อประพฤติปฏิบัติต่อบริษัท

(2) ข้อประพฤติปฏิบัติต่อสังคมและสิ่งแวดล้อม

(3) ข้อประพฤติปฏิบัติต่อผู้บังคับบัญชา ผู้ใต้บังคับบัญชาและผู้ร่วมงาน

(4) ข้อประพฤติปฏิบัติต่อตนเอง

(5) ข้อประพฤติปฏิบัติต่อผู้ใช้บริการ

8. การถ่วงดุลของกรรมการที่ไม่เป็นผู้บริหาร

  การแต่งตั้งกรรมการของบริษัทประกอบด้วยกรรมการที่ประสบการณ์ในหลากหลายสาขา

ต่างๆ ของธุรกิจจำนวน 15 ท่าน โดยมาจากผู้แทนของผู้ถือหุ้นรายใหญ่ 4 ท่าน
กรรมการที่เป็นผู้บริหาร 6 ท่านและกรรมการที่เป็นอิสระอีกจำนวน 5 ท่าน ซึ่งเท่ากับ 1 ใน 3
ของจำนวนกรรมการทั้งคณะ

9.  การรวมหรือแยกตำแหน่ง

  องค์ประกอบของคณะกรรมการปัจจุบัน ได้แยกบุคคลผู้ดำรงตำแหน่งประธานกรรมการและ

กรรมการผู้จัดการออกจากกันและได้มีการกำหนดบทบาทหน้าที่อำนาจ
ความรับผิดชอบที่แยกชัดเจนระหว่างประธานกรรมการและกรรมการผู้จัดการ

10. ค่าตอบแทนของกรรมการและผู้บริหาร

  รายละเอียดเกี่ยวกับค่าตอบแทนของกรรมการและผู้บริหารได้อธิบายในหัวข้อ ค่าตอบแทน

หน้าที่ 8 - 10

11.การประชุมคณะกรรมการบริษัท

คณะกรรมการมีกำหนดการประชุม 6 ครั้งต่อปี โดยวาระการประชุมแบ่งหมวดหมู่ชัดเจน เช่น
เรื่องสืบเนื่อง เรื่องเพื่อทราบและเรื่องเพื่อพิจารณา
และเลขานุการคณะกรรมการจัดส่งหนังสือเชิญประชุมพร้อมระเบียบวาระการประชุมและเอกสารเสนอให้กรรมการพิจารณาก่อนประชุมล่วงหน้าอย่างน้อยน้อย
7 วัน ก่อนวันประชุม

  การประชุมแต่ละครั้งจะใช้เวลาประมาณ 3 ชั่วโมง โดยมีการจดบันทึกเป็นลายลักษณ์อักษร

จัดเก็บรายงานการประชุมที่ผ่านการรับรองคณะกรรมการเพื่อพร้อมให้คณะกรรมการและผู้ที่เกี่ยวข้องตรวจสอบได้

  ------------------------- ----------------- ------------- ----------------- -------------------
  รายนาม                    คณะกรรมการบริษัทฯ                 คณะกรรมการบริหาร   คณะกรรมการตรวจสอบ

                            วาระปกติ(5)        วาระพิเศษ(2)                     

  1. พลเอกสิงหา เสาวภาพ      1/5               0/2           --                --

  2. พลตรีสุริยะ ผลากรกุล       0/5               0/2           0/11              --

  3. พันเอกเสวก ธาราณัติ       0/5               0/2           0/11              --

  4. นายแพทย์นพดล สูตรสุคนธ์    1/5               0/2           --                --

  5. พันเอกบุญไท พุทธประเสริฐ   0/5               0/2           --                0/4

  6. นายณัฐ ปวิณวิวัฒน์          1/5               0/2           --                --

  7. นางเรวดี ต.สุวรรณ        0/5               0/2           1/11              --

  8. นางจามรี อนันต์ณัฐศิริ       0/5               0/2           --                --

  9. นายชัยสิทธิ์ วิริยะเมตตากุล   0/5               0/2           1/11              --

  10. นายสม วรรณประภา       0/5               0/2           --                0/4

  11. นายพรเทพ พัวพรพงษ์      0/5               0/2           --                0/4

  12. นายเสถียร เนตรจันทร์เรือง 0/1               --            --                --

  13. นางบวรพรรณ รัฐประเสริฐ  0/5               0/2           0/11              --

  14. นายสิทธิ ภาณุพัฒนพงศ์      0/4               0/1           0/11              --

  15. ศ.นพ.ศุภชัย ไชยธีระพันธ์   2/4               0/2           --                --

  16. นายเอื้อชาติ กาญจนพิทักษ์   0/4               --            --                --

  17. นายแพทย์สุจินต์ ผลากรกุล   --                --            0/11              --

  18. นางสาวญาดา พัฑฒฆายน    --                --            1/11              --
  ------------------------- ----------------- ------------- ----------------- -------------------

หมายเหตุ

กรรมการลำดับที่ 12 นายเสถียร เนตรจันทร์เรือง พ้นตำแหน่งเมื่อวันที่ 3 มีนาคม 2546

กรรมการลำดับที่ 14 นายสิทธิ ภาณุพัฒนพงศ์ รับตำแหน่งเมื่อวันที่ 3 มีนาคม 2546

กรรมการลำดับที่ 15 ศ.นพ.ศุภชัย ไชยธีระพันธ์ รับตำแหน่งเมื่อวันที่ 3 มีนาคม 2546

กรรมการลำดับที่ 16 นายเอื้อชาติ กาญจนพิทักษ์ รับตำแหน่งเมื่อวันที่ 25 เมษายน 2546

12. คณะอนุกรรมการ

ปัจจุบันบริษัทมีคณะกรรมการตรวจสอบ และคณะอนุกรรมการกำหนดค่าตอบแทนผู้บริหาร

สำหรับคณะอนุกรรมการสรรหา บริษัทยังไม่แต่งตั้งโดยจะพิจารณาแต่งตั้งเมื่อมีความจำเป็น
เป็นคราว ๆ ไป

ขอบเขตอำนาจหน้าที่ของคณะกรรมการตรวจสอบ

ได้อธิบายในหัวข้อ "ขอบเขตอำนาจหน้าที่ของคณะกรรมการตรวจสอบ"ในหน้า 5

ขอบเขตอำนาจหน้าที่คณะอนุกรรมการพิจารณาค่าตอบแทนผู้บริหาร

ได้อธิบายในหัวข้อ "ขอบเขตอำนาจหน้าที่คณะอนุกรรมการพิจารณาค่าตอบแทนผู้บริหาร" ใน หน้า 8

13. การควบคุมภายในบริษัท

(1) ระบบควบคุมการปฏิบัติงานผู้บริหาร

  บริษัทมีการกำหนดขอบเขต อำนาจหน้าที่และวงเงินอนุมัติของฝ่ายบริหารแต่ละระดับ

อย่างชัดเจน โดยเน้นความสำคัญของการตรวจสอบภายใน
โดยมีคณะกรรมการตรวจสอบภายในเป็นผู้ติดตามผลและควบคุมภายในเป็นระยะ ๆ
รวมทั้งประเมินประสิทธิภาพและความเพียงพอการควบคุมภายใน

(2) การบริหารงานภายใน บริษัทมีการบริหารภายใน ให้สอดคล้องกับการดำเนินธุรกิจดังนี้

ก. โครงสร้างองค์กร
บริษัทมีการบริหารงานภายในให้สอดคล้องพร้อมกำหนดหน้าที่ความรับผิดชอบของแต่ละหน่วยงานอย่างชัดเจน
และได้จัดทำหน้าที่ความรับผิดชอบในการปฏิบัติงานของงานแต่ละตำแหน่งเพื่อให้พนักงานใช้เป็นคู่มือในการปฎิบัติงานทุกตำแหน่งในองค์กร

ข. กระบวนการทำงาน บริษัทได้กำหนดขั้นตอนและกระบวนการทำงาน (WORK PROCESS)
ที่สำคัญในทุกกิจกรรมเช่น การบริการรักษาพยาบาลการ บริการพัสดุ จัดซื้อ
การพัฒนาและฝึกอบรมรวมทั้งได้จัดทำวิธีปฏิบัติงานไว้เป็นลายลักษณ์อักษร
และมีการทบทวนแก้ไขวิธีปฏิบัติงานให้เหมาะสมกับสถานการณ์อย่างต่อเนื่อง

ค. การกำกับดูแลกิจการ บริษัทมีเจตนารมณ์ในการปฏิบัติงานโดยยึดหลักการกำกับดูแลกิจการที่ดี
และได้จัดทำหลักการกำกับดูแลกิจการที่ดี เพื่อให้ผู้บริหารยึดถือเป็นแนวทางการปฏิบัติงาน

(3) การประเมินความเสี่ยง

บริษัทได้แบ่งการบริหารความเสี่ยงออกเป็น 2 ระดับ คือระดับวัตถุประสงค์หลักขององค์กร
ซึ่งกำกับดูแลโดยผู้บริหารระดับสูง และระดับกิจกรรมหรือกระบวนการทำงาน
ซึ่งกำกับโดยคณะกรรมการบริหารความเสี่ยงที่โรงพยาบาลตั้งขึ้น

(4) การติดตามผล

บริษัทกำหนดให้มีการติดตามประเมินผลงานอย่างชัดเจน
เช่นมีการประเมินผลประกอบการทุกไตรมาส
โดยมีการเปรียบเทียบกับบริษัทซึ่งอยู่ในอุตสาหกรรมเดียวกัน
มีการประเมินผลการปฏิบัติงานของพนักงานปีละ 2 ครั้ง รวมถึงรายงานผลงานประจำปี
โดยมีคณะกรรมการตรวจสอบเป็นผู้ควบคุมการให้ข้อมูลให้ตรงตามความเป็นจริง

14. รายงานของคณะกรรมการ

  คณะกรรมการบริษัทมีหน้าที่รายงานผลงานในรอบปีที่ผ่านมาแก่ผู้ถือหุ้นในรายงานประจำปี

ที่เสนอต่อเสนอต่อผู้ถือหุ้น
โดยต้องรับผิดชอบจัดให้มีข้อมูลทางบัญชีที่ถูกต้องครบถ้วนโปร่งใสอย่างเพียงพอที่จะดำรงรักษาไว้ซึ่งทรัพย์สินของบริษัท
ป้องกันการทุจริตและการดำเนินการที่ผิดปกติ
รวมทั้งได้ถือปฏิบัติตามมาตรฐานการบัญชีที่รับรองโดยทั่วไป และใช้นโยบายบัญชีที่เหมาะสมและถือ
ปฏิบัติโดยสม่ำเสมอตลอดจนมีการเปิดเผยข้อมูลสำคัญอย่างเพียงพอ
ในหมายเหตุประกอบงบการเงินซึ่งผู้สอบบัญชีได้แสดงความคิดเห็นต่องบการเงินของบริษัทและบริษัทย่อยในรายงานของผู้สอบบัญชี

15. ความสัมพันธ์กับผู้ลงทุน

  บริษัท ให้ความสำคัญต่อการเปิดเผยข้อมูล ที่มีความถูกต้องครบถ้วน โปร่งใสให้กับผู้ถือหุ้น

ทุกท่านตลอดจนผู้ลงทุนและผู้เกี่ยวข้องได้รับทราบอย่างเท่าเทียมกัน
บริษัทจึงได้จัดให้มีการสื่อสารข้อมูลของบริษัทในส่วนของการดำเนินงาน
และสถานะทางการเงินภายใต้กรอบของกฎหมายและระเบียบตลาดหลักทรัพย์ย่างชัดเจน ทันเวลา
เพื่อทำให้กลุ่มเป้าหมายมีความเข้าใจบริษัทได้อย่างถูกต้อง

การดูแลการใช้ข้อมูลภายใน

บริษัทได้มีการกำหนดระเบียบปฎิบัติเรื่องการใช้ข้อมูลภายในของผู้บริหาร ดังนี้

1.
ห้ามมิให้กรรมการและ/หรือผู้บริหารนำข้อมูลภายในของบริษัทไปใช้ในการทำธุรกิจในนามของกรรมการและ/หรือผู้บริหารหรือบุคคลใดที่อาจก่อให้เกิดความเสียหายต่อบริษัทไม่ว่ากรณีใด

2. กรณีที่ต้องมีการจัดทำสารสนเทศรายงานต่อตลาดหลักทรัพย์/ผู้ถือหุ้น
ห้ามมิให้กรรมการและ/หรือผู้บริหารเปิดเผยข้อมูลก่อนการดำเนินการดังกล่าวข้างต้น

3.  กรณีการเข้าทำรายการใดหรือการเปิดเผยข้อมูลใด เช่น งบการเงิน ซึ่งมีระเบียบตลาดหลัก

ทรัพย์กำหนดช่วงเวลาห้ามกรรมการและ/หรือผู้บริหารซื้อขายหลักทรัพย์ไว้เช่นไรให้ถือปฏิบัติโดยเคร่งครัด

ทั้งนี้ ได้กำหนดมาตรการในกรณีฝ่าฝืน เช่น

-   แจ้งกรรมการเพื่อแก้ไขและกำหนดมาตราการจำกัดขอบเขตความเสียหาย

-   รายงานที่ประชุมผู้ถือหุ้นเพื่อพิจารณา

-   เรียกร้องค่าสินไหมทดแทนกรณีเกิดความเสียหาย

-   

บุคลากร

+---------------------------+------------+----------------------------+
| ณ วันที่ 31 ธันวาคม 2546 บริษัท |            |                            |
| ฯ มีแพทย์ทั้งสิ้น 200 คน แบ่งเป็น |            |                            |
+---------------------------+------------+----------------------------+
| แพทย์ประจำ                 | 39         | คน                         |
+---------------------------+------------+----------------------------+
| แพทย์ที่ปรึกษา                | 161        | คน                         |
+---------------------------+------------+----------------------------+
| ณ วันที่ 31 ธันวาคม 2546      | ม          |                            |
| บริษัทฯ                     | ีพนักงานทั้งสิ้น |                            |
|                           | 826        |                            |
|                           | คนแบ่งเป็น   |                            |
+---------------------------+------------+----------------------------+
| พนักงานประจำ               | 663        | คน                         |
+---------------------------+------------+----------------------------+
| พนักงานชั่วคราว              | 163        | คน                         |
+---------------------------+------------+----------------------------+
| ค่าตอบแทนพนักงานรวม         | 129,       | บาท แบ่งเป็น                 |
|                           | 638,196.05 |                            |
+---------------------------+------------+----------------------------+
| -   เงินเดือน               | 126,       | บาท                        |
|                           | 572,676.45 |                            |
+---------------------------+------------+----------------------------+
| -   สวัสดิการ               | 3,         | บาท                        |
|                           | 065,519.60 |                            |
+---------------------------+------------+----------------------------+

นโยบายการพัฒนาบุคลากร

เนื่องจากบริษัทฯ เป็นธุรกิจด้านการให้บริการ
จึงมุ่งเน้นทางด้านการพัฒนาบุคลากรเป็นสำคัญในช่วงที่ผ่านมามีการอบรมพัฒนาบุคลากรทั้งในด้านเทคนิคเฉพาะทาง
สำหรับพยาบาลวิชาชีพ และการอบรมพัฒนาบุคลิกภาพสำหรับพนักงานทุกระดับ
ตลอดจนการอบรมให้ความรู้ที่เกี่ยวกับระบบคุณภาพ ISO 9002 อย่างต่อเนื่องตลอดทั้งปี

การดำเนินงานด้านการฝึกอบรมและพัฒนาพนักงานเริ่มจากการสำรวจและวิเคราะห์ความต้องการ
และความจำเป็นในการฝึกอบรม เพื่อกำหนดหลักสูตร และเนื้อหาของการฝึกอบรม
ตลอดจนจัดทำเป็นแผนการฝึกอบรมประจำปี
โดยแผนการฝึกอบรมมีความสอดคล้องกับความต้องการของบริษัทและพนักงาน

การฝึกอบรม หลักสูตรต่าง ๆ นั้น ฝ่ายพัฒนาและฝึกอบรม
และฝ่ายบุคคลจะเป็นผู้รับผิดชอบในการจัดทำ แผนงบประมาณ การติดตามแผน การประเมินผล
และการบันทึกประวัติเข้ารับการ อบรม โดยเฉพาะอย่างยิ่ง การฝึกอบรมทางด้านการบริหาร
การจัดการกิจกรรมการปรับปรุงงานความปลอดภัย ฯลฯ ส่วนการฝึกอบรมในเทคนิค
หรือการฝึกอบรมการปฏิบัติงานจริง (On the job training ) นั้น
ฝ่ายพัฒนาและฝึกอบรมทำหน้าที่เป็นผู้สนับสนุน และประสานงานการจัดกิจกรรมต่าง ๆ
หน่วยงานแต่ละหน่วยงานจะเป็นผู้รับผิดชอบในการดำเนินการฝึกอบรม ให้เป็นไปตามแผนที่วางไว้